jkorsvik/nowiki_second_scrape_merged huggingface dataset:
Raketthendelsen på Andøya

Raketthendelsen på Andøya (kjent som Black Brant scare på engelsk) var en hendelse som har sitt utspring i en rakettoppskytning fra Andøya Rakettskytefelt den 25. januar 1995. Raketten, som hadde med seg måleutstyr for å studere nordlys over Svalbard, fikk en mer nordlig bane enn planlagt. En misforståelse hadde også ført til at rakettoppskytingen ikke ble meldt til radarkontrollører av russisk luftrom. Da raketten ble oppdaget på russiske radarer ble det satt i gang forberedelser for å svare med et atomangrep fra russisk side, ettersom forskningsraketten ble antatt å være en atomrakett. Den berømte atomkofferten ble brakt til Boris Jeltsin, som da var klar til å starte et motangrep mot USA. Dette motangrepet ble avverget, ettersom raketten falt i sjøen i stedet for å fortsette over russiske landområder.
I de minuttene misforståelsen rådet som verst var situasjonen kritisk, og ifølge russiske myndigheter er dette det nærmeste de har vært å iverksette et atomangrep. Man sammenlikner gjerne hendelsen med Cubakrisen i 1962.


== Russisk oppdagelse ==
Raketten ble først oppdaget av varslingsradaren i Olenegorsk, som oppdaget den over Barentshavet. Man kunne ikke identifisere raketten, men russerne var kjent med at USA tidligere hadde patruljert farvannene langs norskekysten med atomubåter lastet med Trident-missiler, som kunne nå Moskva på 10 minutter. På radarsentralen så man også at det falt fra seksjoner fra raketten, noe som også er tilfelle for stridshodet i Trident-missiler. Ut ifra rakettens bane kunne det virke som om den var rettet mot Moskva. 


=== Reaksjon ===
Militæret ble satt i umiddelbar beredskap, og den berømte atomkofferten ble brakt til president Boris Jeltsin. Ettersom en Trident-rakett kunne nå den russiske hovedstaden på 10 minutter, ble det satt en frist på nettopp 10 minutter, hvor man skulle klargjøre, og ta stilling til hvorvidt man skulle gjennomføre et motangrep.
Etter 5 minutter ble russiske ubåter beordret til å innta kampposisjon, og å forberede et motangrep hvis ordre ble gitt. Russiske strategiplaner tillot et motangrep selv før en eventuell missil skulle treffe russisk territorium. I 4 minutter ventet ubåtmannskaper på motangrepsorderen. Men 8 minutter etter at alarmen først gikk falt raketten ned i Barentshavet. Ordren om å iverksette et motangrep ble aldri gitt.


== Informasjonssvikt ==
De norske og amerikanske forskerne som var ansvarlige for oppskytningen hadde meldt fra om den uker i forveien til russiske myndigheter, men denne beskjeden ble ikke gitt videre til radaroperatørene, som tolket radarbildet som et fiendtlig stridshode. Som et resultat av dette ble varslings- og informasjonsprosedyrer reevaluert og omgjort.


== Eksterne lenker ==
PBS: A Close Call – The Norwegian Rocket Incident
The historical guy [1]
Hintere Schwärze

Hintere Schwärze (Italiensk: Cima Nera) er et fjell i Ötztal-Alpene, Tirol, på grensen mellom Italia (Syd-Tirol) og Østerrike (Nord-Tirol). Fjellet er det fjerde høyeste i Ötztal-Alpene.


== Eksterne lenker ==
(en) Hintere Schwärze – kategori av bilder, video eller lyd på Commons 
(en) Hintere Schwärze – galleri av bilder, video eller lyd på Commons
TESS

For romteleskopet TESS, se Transiting Exoplanet Survey Satellite.TESS er en norsk handels- og tjenestebedrift fokusert på slanger, slangetilbehør og ledningsteknikk samt forsyningstjenester innen drifts- og vedlikeholdsprodukter for profesjonell bruk. Bedriften ble stiftet i Drammen i 1968 av Erik Jølberg og Olav Nygaard. Bedriften ledes fortsatt av Erik Jølberg, i eierskap av Stiftelsen Erik Jølberg. TESS ble omgjort til ett konsern høsten 2016, med Jølberg som eneeier. Ekspansjonen startet blant annet med servicesentre i Stavanger og Bergen. I dag har TESS 130 servicesentre i de fleste norske fylker. I tillegg er TESS lokalisert i Danmark, Skottland, USA, Singapore, Spania og Brasil. TESS har 1 200 ansatte med en årsomsetning på 3,6 milliarder norske kroner.
TESS kjennetegnes som totalleverandør av slanger, tilbehør og drifts- og vedlikeholdsprodukter med egne butikker og kundeveiledere.TESS implementerer forsyningstjenester/tredjepartslogistikk, og har etablert en rekke bemannede og ubemannede løsninger på kundenes lokasjoner. TESS har et fokus på segmentene olje & gass, havbruk, offentlig, entreprenør og industri. og ofte etablert seg ved de største kundenes . TESS opptrer i markedsområder som vareproduserende industri, havbruk, anleggsentreprenører, maritim, transport, tekniske tjenesteytere og offentlig sektor.
I 2008 startet leveransene av subsea-navlestrengskabler som produseres av TESS Subsea as i Lier utenfor Drammen. I Lier finnes også bedriftens spesialavdeling for produksjon av stålslanger, spesialløsninger og lange serier. TESS var initiativtaker til det frie bransjesamarbeidet «Subsea Valley» på vestsiden av Oslofjorden. . Og i 2015 var de med å starte opp organisasjonen «Water Valley».


== Referanser ==


== Eksterne lenker ==
Offisielt nettsted
Aploderus caelatus

Aploderus caelatus er en biller som hører til underfamilien tannkortvinger (Oxytelinae) i den store familien kortvinger (Staphylinidae).


== Utseende ==
En middelsstor, bred og ganske kraftig, mørkbrun til svart kortvinge. Hodet er stort, tydelig bredere enn pronotum, omtrent sekskantet med store, framstrakte kjever. Fasettøynene er ganske små. Pronotum er betydelig bredere enn langt, nokså smalt ved roten, men kraftig utvidet forover, bredest i fremre del. De har en del punktgroper som ikke er spredt jevnt utover, men samlet i fire grupper, områdene mellom disse gruppene blanke. Dekkvingene er nær dobbelt så lange som og betydelig bredere enn pronotum, med avrundede "skuldre" og parallelle sider, fint og ganske tett punkterte. Bakkroppen er avlang, litt smalere ved roten enn lenger bak. Beina er nokså korte, gulaktige, leggene med pigger på utsiden.


== Levevis ==
I ilkhet med mange andre tannkortvinger er denne arten knytte til møkk.


== Utbredelse ==
Arrten forekommer i neste hele Europa, også i Nord-Afrika og den nordlige delen av Asia.


== Systematisk plassering ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien tannkortvinger Oxytelinae Fleming, 1821
Gruppe Thinobiini J.Sahlberg, 1876
Slekten Aploderus Stephens, 1833 – 16 arter, i Norge bare:
Aploderus caelatus (Gravenhorst, 1802)


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. [1]


== Eksterne lenker ==
(en) Aploderus caelatus i Encyclopedia of Life 
(en) Aploderus caelatus i Global Biodiversity Information Facility 
(no) Aploderus caelatus hos Artsdatabanken 
(sv) Aploderus caelatus hos Dyntaxa 
(en) Aploderus caelatus hos Fauna Europaea 
(en) Aploderus caelatus hos Fossilworks 
(en) Aploderus caelatus hos NCBI 
(en) Kategori:Aploderus caelatus – bilder, video eller lyd på Wikimedia Commons 
Aploderus caelatus – detaljert informasjon på Wikispecies 
Bilde av arten: [2]
Koffernagle

Koffernagle er en dreiet trepinne som ble brukt på eldre seilfartøyer for fastgjøring av tau. 
Pinnen er ca 30 cm lang og 25 mm i diameter. I den ene enden er den utformet med et håndtak med en enkel krave under. På innsiden av rekka løp det en solid planke med hull – en naglebenk. Der det var behov for et taufeste satte en inn en koffernagle. Under seillas kunne det være behov for å flytte festpunktet for en haling. Dette kunne enkelt gjøres ved å flytte koffernaglen til et annet, mer egent hull i naglebenken.

Tilsvarende var det naglebenk utformet som en firkantet ramme rundt foten av masten. Til denne løp alt tauverk som fulgte masten ned. Normalt hadde alle halinger ved masten sin faste plass slik at det var lett å hale rett part, selv i mørke og regn.
Koffernaglene ble brukt både til fastgjøring av tau og til opphenging av overskuddstau slik at dette kom i god orden.


== Kilder ==
(no) Koffernagle i Store norske leksikon
Sonti

Sonti er en indisk risvin som i det store og hele blir laget etter samme prosess som sake, og som ligner vin i smak og alkoholinnhold. Sonti blir laget ved å dampe ris for å forklistre stivelsen. For å omdanne stivelsen til sukker brukes en sopp som kalles Rhizopus sontii syn. Rhizopus oryzae(i sakeproduksjon brukes Aspergillus oryzae), deretter gjæres det dannede sukkeret med gjær.
Xylodromus

Xylodromus er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae). Det er beskrevet 13 arter, to av dem er funnet i Norge.


== Utseende ==
Små (ca. 3 millimeter), mørkbrune eller svarte, blanke, litt flate kortvinger. Kroppen er ganske fint og tett punktert. Hodet er forholdsvis stort, med markerte bakhjørner og "hals", og to punktøyne. Pronotum er tydelig bredere enn langt og litt bredere enn hodet, med rundede sider og rett bakkant, bakhjørnene stumpvinklede, men markerte. Dekkvingene er forholdsvis lange, litt utvidet bakover.


== Levevis ==
Diise artene kan finnes i mange ulike situasjoner, knyttet til gamle trær, i maurtuer, i reirene til små pattedyr etc.


== Systematisk oversikt / norske arter ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien punktøyekortvinger (Omaliinae) Macleay, 1825
Stammen Anthophagini Thomson, 1859
Slekten Xylodromus Heer, 1839
Xylodromus affinis (Gerhardt, 1877)
Xylodromus brunneipennis (Stephens, 1832)
Xylodromus capito (Casey, 1893)
Xylodromus concinnus (Marsham, 1802) - finnes i Norge
Xylodromus daimio (Sharp, 1889)
Xylodromus depressus (Gravenhorst, 1802) - finnes i Norge
Xylodromus fleischeri Lokay, 1917
Xylodromus kujuensis Y.Watanabe & Miyake, 2014
Xylodromus noricus Gistel, 1857
Xylodromus opaculus Luze, 1906
Xylodromus opacus Bernhauer, 1903
Xylodromus sassuchini (Kirshenblat, 1936)
Xylodromus segmentarius (Mäklin, 1852)
Xylodromus suteri Thayer, 2003
Xylodromus testaceus (Erichson, 1840)
Xylodromus transversiceps Smetana, 1968
Xylodromus uralensis (Kirshenblat, 1936)


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. [1]


== Eksterne lenker ==
(en) Xylodromus i Encyclopedia of Life 
(en) Xylodromus i Global Biodiversity Information Facility 
(no) Xylodromus hos Artsdatabanken 
(sv) Xylodromus hos Dyntaxa 
(en) Xylodromus hos Fauna Europaea 
(en) Xylodromus hos NCBI 
(en) Kategori:Xylodromus – bilder, video eller lyd på Wikimedia Commons 
Xylodromus – detaljert informasjon på Wikispecies 
Bilde av Xylodromus brunnipennis: [2]
Bilde av Xylodromus affinis: [3]
Galleri Osebro

Galleri Osebro ligger i Porsgrunn. Det ble etablert i 1990, den gang som det første private galleri i Porsgrunn. Det var Hilde Botnen og Jørn Erik Øvald som etablerte galleriet på samme adresse som i dag. Av større utstillinger kan nevnes Kai Fjell, Harald Kihle, Espolin Johnson, Kjell Nupen, Nico Widerberg, Ulla-Mari Brantenberg og i 2010 – Pushwagner.
Galleriet viser både billedkunst og kunsthåndverk.
Galleri OsebroGalleriets hjemmeside
Tomo Miličević

Tomislav Miličević, også kjent som Tomo, (født 3. september 1979 i Sarajevo, Bosnia-Hercegovina) er en kroatisk-amerikansk musiker. Han er lead-gitarist i alternativ rock-bandet 30 Seconds to Mars, og deltok i bandets rekordlange live-turné.


== Referanser ==


== Eksterne lenker ==
(en) Tomo Miličević – kategori av bilder, video eller lyd på Commons 
(en) Tomo Miličević – galleri av bilder, video eller lyd på Commons 
(en) Tomo Miličević på Internet Movie Database 
(en) Tomo Miličević hos The Movie Database 
(en) Tomo Miličević på Discogs 
(en) Tomo Miličević på MusicBrainz 
Tomo Miličević på Twitter 
Tomo Miličević på Facebook 
Tomo Miličević på Instagram
Kranbjelke

En kranbjelke på et eldre fartøy er en firkantet bjelke som stikker ut på siden av baugen til hjelp når ankeret skulle hives ombord. I de fleste tilfeller er det en kranbjelke begge sider. I ytterste ende er innmontert to eller 3 skiver som sammen med en blokk med krok lenge nede, danner en talje eller gein. Når ankeret var halt opp til vannskopen med gangspillet, huket i geinen og kunne heise ankeret videre opp til under kranbjelken. Herfra kunne en hekte i en mindre talje i en davit og få ankeret delvis inn på fordekket. Kranbjelken ga mulighet både for å få heist ankeret opp og for å holde det unda skipssiden.
På enkelte fartøyer kunne den ytre enden være utformet som et kattehode, noe som kan ha gitt opphav til det engelske uttrykket cathead som navn på kranbjelken.


== Eksterne lenker ==
Baugen på HMS Warrior. Her er kranbjelken vinklet ca 45 grader opp slik at den blir parallell med stokken på ankeret.
Svein Harald Arnesen

Svein Harald Arnesen «Svenna» (født 12. mars 1966 i Fredrikstad) er en trener og tidligere norsk ishockeykeeper. Han hadde ti sesonger i Storhamar Dragons, Etter å ha slitt med å ta fast plass i målene til moderklubben Stjernen og senere Viking gikk turen til Hamar og Storhamar i 1987. Mange stilte seg skeptisk til om han kunne fylle skinna etter finnen Jorma Virtanen. Den skepsisen ble snart tilbakevist da Arnesen spilte seg rett inn i landslagsdiskusjonen og var blant annet inne som tredjekeeper det meste av perioden 92-94. De tre siste sesongene i Storhamar fikk han imidlertid tøffere konkurranse på keeperplassen da Jim Marthinsen ble hentet til klubben. Det ble naturlig nok drastisk mindre istid, men Arnesen fikk likevel være med på å vinne tre etterlengtede NM-gull.
Arnesen er tre ganger norgesmester og fire ganger seriemester.


== Referanser ==


== Eksterne lenker ==
(en) Svein Harald Arnesen – Eliteprospects.com
Huorn

Huorner er mytologiske skapninger, skapt av J.R.R. Tolkien, og finnes i andre del av Ringenes Herre trilogien, To Tårn. 
Huornene er en type enter som ikke kan kommunisere på andre mål enn entisk. De gjør som de vil, og de dreper som de vil. De hater orkene. Fangorn kan kontrollere huornene til dels, men andre som Gandalv, eller Sauron kan ikke. De er hverken gode eller onde, de gjør som de vil.
Teknisk sett er huornene en blanding mellom enter og vanlige trær, og de ser helt normale ut. Når Gandalv, Legolas, Gimli, Éomer og soldater fra Rohan passerer skogen, får de alle en fornemmelse at huornene beveger seg sakte, og hvisker til hverandre. Det stemmer også, men huornene blir bare omtalt senere i historien.
Jurij Leonov

Jurij Leonov (russisk: Юрий Леонов; født 2. april 1963 i Ust-Kamenogorsk i Den kasakhiske sosialistiske sovjetrepublikk i Sovjetunionen) er en Kasakhstans tidligere ishockeyspiller. Hans moderklubb er Torpedo Ust Kamenogorsk. 
Leonov har spilt for Dynamo Moskva, CSKA, Ambri Piotta, Milano, Avangard Omsk og Storhamar Dragons.


== Meritter ==
To ganger norgesmester for Storhamar.
To ganger seriemester for Storhamar.


== Referanser ==


== Eksterne lenker ==
(en) Juri Leonov – Eurohockey.com 
(en) Juri Leonov – Hockeydb.com 
(en) Juri Leonov – Eliteprospects.com 
http://silarkivet.no/alumni/l/#jleonov
Felix Philipp

Felix Philipp (født 4. mars 1868 i Hirschberg, død 8. mars 1933 i Breslau) var en tysk fagforeningsmann og politiker (SPD). 
Under novemberrevolusjonen var han fra november 1918 til april 1919 formann for det sentrale folkerådet i provinsen Schlesien, og fra 1919 medlem av den grunnlovsgivende prøyssiske Landsforsamling. Deretter var han Overpresident for provinsen Schlesien, og etter delingen i Øvre- og Nedre Schlesien hadde han samme stilling i provinsen Nedre Schlesien. Etter Kappkuppet  ble han avskjediget, fordi han ikke i sterk nok grad motsatte seg kuppmakerne.


== Referanser ==
Torbjørn Orskaug

Torbjørn Orskaug (født 18. juli 1966 i Oslo) en tidligere norsk ishockeyspiller og -trener. Han var førstekeeper på eliteserielaget Furuset Ishockey på 1980- og 1990-tallet. Orskaug har trent Furuset Ishockey og Storhamar Dragons. Orskaug arbeider på Wang Toppidretsgymnas i Hamar, han har tidligere jobbet i Norges Ishockeyforbund.


== Karriere ==


=== Furuset ===
Orskaug ble valgt ut som førstekeeper på eliteserielaget Furuset Ishockey på 1980- og 1990-tallet spilte han i toppen av Norsk Ishockey. I 1990 var han med og bidro til Furusets sjuende NM-gull. Orskaug har også trent Furuset Ishockey.


=== Storhamar ===
Orskaug kom til Storhamar som leder for TUK-utdanningen. Har var også keepertrener i Storhamar mens han var i klubben. Han var en del av flere trenerteam i løpet av denne tiden. Først sammen med Petter Salsten og Tommy Larsen i to perioder fra 2002 til 2005, senere i spann med Alexander Smirnov i 2007-09, hvor han blant annet var med på å lede laget til NM-gull 08. Han fungerte som sportssjef i samme periode og var hovedtrener i sesongen 08-09 fram til han trakk seg tilbake for å prøve noe nytt.


== Referanser ==


== Eksterne lenker ==
(en) Torbjørn Orskaug – Eliteprospects.com (personale)
Sverre-gården

Sverre-gården eller Sverreslottet er en monumental leiegård som tok navnet etter sin arkitekt, Ole Sverre. Det ble bygd mellom 1894 og 1897 og har adresse Drammensveien 42 (tidligere 44B) og Thomles gate 4-6.


== Bygningen ==
Leiegården er oppført på en løkke Ole Sverres far hadde kjøpt. Faren fungerte og som byggmester under byggingen. 
Gården karakteriseres av sine mange spir, karnapper og forseggjorte smijernsdetaljer. Stilmessig befinner bygget seg i tysk-dansk nyrenessansestil. 
Arkitektens signatur er en av mange detaljer som er å finne i fasaden, noe som er svært sjeldent i Oslo. Et annet eksempel på slik signering er Groschgården ved Karl Johans Gate.
Bygningen er oppført på Byantikvarens gule liste. 


== Referanser ==


== Eksterne lenker ==
(en) Sverre-gården – kategori av bilder, video eller lyd på Commons 
Oslo kommune – Byantikvaren
Ole Sverre – utdypning (NBL-artikkel)
Byantikvaren – Gul liste
«Sverre-gården». Kulturminnesøk. Riksantikvaren – Direktoratet for kulturminneforvaltning.
Katō Tomosaburō

Vicomte Katō Tomosaburō (født 22. februar 1861 i Hiroshima, død 24. august 1923) var en karriereoffiser i den keiserlige japanske marinen. Han var Japans 21. statsminister fra 12. juni 1922 til 24. august 1923.

I militæret spesialiserte Katō seg både på artilleri og navigasjon. Etter å ha blitt utnevnt til løytnant i den japanske marinen, var Katō utstasjonert på korvetten «Tsukuba» i 1887, etterfulgt av tjenestetid på krysseren «Takachiho». Han var saksbehandler på slagskipet «Yashima» og senere ble han kaptein på krigsskipet «Tsukushi». Han ble forfremmet til kontreadmiral den 1. september 1904. 
Under den russisk-japanske krigen, var Katō stasjonert som stabssjef under ledelse av admiral Togo Heihachirō på slagskipet «Mikasa», der han assistere under Japans seier under slaget ved Tsushima. Katō ble utnevnt til viseminister for hele det japanske sjøforsvaret i 1906 og han ble forfremmet til viseadmiral den 28. august 1908. 
Katō ble minister for den japanske marinen i august 1915, dager før han ble forfremmet til admiral den 28. august 1915.
Katō ble statsminister i 1922. Katō døde etter en lang kamp mot kreften, litt over et år inn i sin statsministerperiode. Dødsfallet kom rett før det store Kanto-jordskjelvet i september 1923, noe som gjorde at Japan var uten statsminister da jordskjelvet fant sted. Han ble etterfulgt av Yamamoto Gonnohyōe.
Katō er gravlagt på Aoyama-gravlund i Tokyo. Han ble posthumt tildelt Krysantemumsordenen, som er Japans fornemste orden.


== Referanser ==
Vikingskattens forbannelse

Vikingskattens forbannelse er en spenningsroman for barn og ungdom skrevet av Gunnar Staalesen. Den ble først gitt ut 1992. Per 2011 har den blitt gitt ut i samlebind og i billigbokversjon. Boken er den første i trilogien om Vikingskatten; de andre to heter Vikingskattens voktere (1994) og Vikingskattens hemmelighet (1990).


== Litteratur ==
Staalesen, Gunnar (1992): Vikingskattens forbannelse, Gyldendal forlag
Marc Crosas

Marc Crosas Luque (født 9. januar 1988 i Sant Feliu de Guíxols, Girona, Catalonia, Spania) er en spansk fotballspiller. Han spiller defensiv midtbane for den meksikanske klubben Cruz Azul, og har tidligere spilt for Celtic FC, Olympique lyonnais og FC Barcelona Atlètic.


== Eksterne lenker ==
(fr) Marc Crosas – Ligue de Football Professionnel 
(fr) Marc Crosas – LÉquipe 
(en) Marc Crosas – Transfermarkt 
(en) Marc Crosas – WorldFootball.net 
(en) Marc Crosas – Soccerbase.com 
(en) Marc Crosas – FootballDatabase.eu 
(de) Marc Crosas – fussballdaten.de 
(en) Marc Crosas – Soccerway 
(en) Marc Crosas – PlaymakerStats.com 
(en) Marc Crosas – FBref
Lenny Eriksson

Lenny Eriksson (født 26. april 1954 i Sverige) er en svensk trener og tidligere ishockeyspiller. Han har trent Sparta Warriors. Moderklubben hans er Hedesunda IF, og han har også spilt for Brynäs IF, Örebro ik og Storhamar Dragons.
Da Lenny Eriksson kom til Storhamar var han med sin erfaring fra Elitserien var en betydelig tilvekst for klubben. Han var en sterk og tøff back, og med sine offensive kvaliteter fungerte han nesten som en fjerde løper. Han laget mellom 30 og 40 poeng i de fleste av sine fem sesonger for Storhamar.Han var et naturlig valg som trener da Lasse Beckman takket for seg på slutten av 1986-87-sesongen. Han fungerte som spillende trener fram til 1989, da han la opp som spiller og ble trener på heltid. Etter en svak start på sesongen 1990-91 ble han og styret i Storhamar høsten 1990 enige om å avslutte samarbeidet.Lenny Eriksson fortsatte trenerkarrieren i Lillehammer, og senere flere svenske klubber. Før sesongen 2010/11 ble han trener for Sparta Warriors, som han vant «The Double» med.


== Referanser ==